डिपो प्रधान प्रदीप शर्मा ने बताया कि सुप्रीम कोर्ट का फैसला आया है कि बराबर काम बराबर वेतन दिया जाए, लेकिन पिछले महीने भी उनकी ओर से इस मामले को लेकर 3 दिन की हड़ताल की गई थी, लेकिन इसके बावजूद उनकी मांग को पूरा नहीं किया जा रहा है। उन्होंने कहा कि 10 अगस्त को सरकार के खिलाफ ड्यूटी के दौरान काले बिल्ले लगाकर 15 अगस्त तक रोष मार्च किया जाएगा और रूट के ड्राइवर, कंडक्टर, पब्लिक को भी बताया जाएगा कि सरकार मांगों को मानने के बावजूद लागू क्यों नहीं कर रही। उन्होंने कहा कि 15 अगस्त को पूरे पंजाब में बस अड्डे और काले चोले पहनकर प्रदर्शन किया जाएगा। उसके बाद भी अगर मांगे पूरी न हुई तो 28 अगस्त को स्टेट ट्रांसपोर्ट डायरेक्टर चंडीगढ़ में रोष प्रदर्शन किया जाएगा। अगर फिर भी कोई टाल-मटोल किया गया तो अगले महीने 10 सितंबर को 1 दिवसीय पूरे दिन की हड़ताल की जाएगी और सारे बस अड्डे बंद किए जाएंगे। कोई भी पनबस गाड़ी नहीं चलने दी जाएगी।